CELEX: 
Language: fi
Date: 2017-06-02 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) N:o 510/2011 liitteiden I ja II muuttamisesta niiden mukauttamiseksi kevyiden hyötyajoneuvojen hiilidioksidipäästöjen mittaamisessa käytettävän sääntömääräisen testausmenettelyn muuttumiseen

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Yhdenmukaistettu kevyiden hyötyajoneuvojen kansainvälinen testimenetelmä (WLTP) on uusi sääntömääräinen testausmenettely, jolla mitataan kevyiden hyötyajoneuvojen hiilidioksidipäästöjä ja polttoaineenkulutusta. WLTP:n on määrä tulla voimaan piakkoin, ja sillä korvataan vanhentunut uusi eurooppalainen ajosykli (NEDC). 
            
            
               WLTP:llä mitattavien hiilidioksidipäästö- ja polttoaineenkulutusarvojen odotetaan vastaavan paremmin todellisia ajo-olosuhteita. Asetuksessa (EU) N:o 510/2011 vahvistetut hiilidioksidipäästötavoitteet perustuvat NEDC:llä mitattuihin päästöihin. Uuden testausmenettelyn myötä päästöjen taso muuttuu. Delegoidun asetuksen luonnoksessa esitetään mekanismi, jolla NEDC-pohjaiset päästötavoitteet muunnetaan WLTP-arvoiksi, jotka ovat tiukkuudeltaan verrattavissa NEDC-pohjaisiin tavoitteisiin. 
            
            
               WLTP-pohjaisiin päästötavoitteisiin olisi siirryttävä heti kun WTLP otetaan täysimittaisesti käyttöön.
            
            
               Testausmenettelyn muuttuminen edellyttää muutoksia myös asetuksen (EU) N:o 510/2011 liitteessä II esitettyjen teknisten tietojen seurantaan.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Asetusluonnos on tulosta kolmivuotisesta valmistelusta, jonka aikana on kuultu laajalti jäsenvaltioiden, teollisuuden ja valtiosta riippumattomien organisaatioiden teknisiä asiantuntijoita. Luonnosta on käsitelty teknisissä tilapäistyöryhmissä ja moottoriajoneuvon hiilidioksidipäästöjä käsittelevän asiantuntijaryhmän kokouksissa vuosina 2016–2017.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoidun asetuksen luonnoksella mukautetaan kaavoja, joilla lasketaan vuotuinen päästötavoite, jota valmistajan on noudatettava. Tätä valtaa käyttäessään komission on asetuksen (EU) N:o 510/2011 13 artiklan 6 kohdan mukaisesti varmistettava, että NEDC:n mukaisesti määritettyihin hiilidioksidipäästötasoihin perustuvat asetuksessa vahvistetut hiilidioksidivähennysvaatimukset pysyvät vertailukelpoisina WLTP:n käyttöön siirtymisen jälkeen. 
            
            
               KOMISSION DELEGOITU ASETUS (EU) …/…,
            
            
               annettu 2.6.2017,
            
            
               Euroopan parlamentin ja neuvoston asetuksen (EU) N:o 510/2011 liitteiden I ja II muuttamisesta niiden mukauttamiseksi kevyiden hyötyajoneuvojen hiilidioksidipäästöjen mittaamisessa käytettävän sääntömääräisen testausmenettelyn muuttumiseen
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2011 annetun Euroopan parlamentin ja neuvoston asetuksen (EY) N:o 510/2009
                  1
                ja erityisesti sen 8 artiklan 9 kohdan toisen alakohdan ja 13 artiklan 6 kohdan neljännen alakohdan,
            
            
               sekä katsoo seuraavaa:
            
            
               (1)Kevyiden hyötyajoneuvojen hiilidioksidipäästöjen ja polttoaineenkulutuksen mittaamiseen käytettävä uusi sääntömääräinen testausmenettely, yhdenmukaistettu kevyiden hyötyajoneuvojen kansainvälinen testimenetelmä, jäljempänä ’WLTP’, joka vahvistetaan komission asetuksessa (EU) [.../...]
                  2
               [WLTP] [julkaisutoimisto lisää viittauksen], korvaa uuden eurooppalaisen ajosyklin, jäljempänä ’NEDC’, jota käytetään nykyisin komission asetuksen (EY) N:o 692/2008
                  3
                nojalla, 1 päivästä syyskuuta 2017. WLTP:llä mitattavien hiilidioksidipäästö- ja polttoaineenkulutusarvojen odotetaan vastaavan paremmin todellisia ajo-olosuhteita. 
            
         
         
            
               (2)Jotta voitaisiin ottaa huomioon nykyisellä NEDC-syklillä ja uusilla WLTP-menetelmillä mitattujen hiilidioksidipäästöjen tasoero, on näiden arvojen välisen korrelaation muodostamiseksi vahvistettu komission täytäntöönpanoasetuksella (EU) [.../...]
                  4
                [Korrelaatio][julkaisutoimisto lisää viittauksen] menetelmä.
            
            
               (3)Korrelaatiomenetelmää on määrä käyttää WLTP:n asteittaisen käyttöönoton aikana vuoden 2020 loppuun saakka, jotta voidaan varmistaa, että tuona aikana voidaan käyttää NEDC-päästöarvoja sen varmentamisessa, että valmistajat noudattavat hiilidioksidipäästötavoitteita. Tästä seuraa, että WLTP-pohjaisia päästötavoitteita olisi sovellettava kalenterivuodesta 2021.
            
            
               (4)Vuonna 2020 kaikkien uusien rekisteröityjen ajoneuvojen hiilidioksidipäästöt määritetään sekä NEDC:n että WLTP:n perusteella soveltaen korrelaatiomenetelmää. Kun näitä molempia hiilidioksidiarvoja seurataan, käytettävissä pitäisi olla vankat tiedot, joiden perusteella voidaan vertailla näiden kahden testausmenettelyn tuloksena saatavia päästötasoja. Näiden tietojen ansiosta pitäisi olla mahdollista määrittää sellaiset WLTP-pohjaiset päästötavoitteet, jotka ovat tiukkuudeltaan verrattavissa NEDC-pohjaisiin mittauksiin perustuviin tavoitteisiin, kuten asetuksen (EU) N:o 510/2011 13 artiklan 6 kohdassa vaaditaan. 
            
            
               (5)Jotta voidaan vahvistaa valmistajan päästötavoite vuonna 2021, olisi käytettävä vertailuarvona vuonna 2020 rekisteröityjen uusien kevyiden hyötyajoneuvojen keskimääräisiä WLTP-hiilidioksidipäästöjä. Päästötavoite olisi määritettävä joko suurentamalla tai pienentämällä vertailuarvoa suhteessa siihen, miten valmistaja on täyttänyt NEDC-pohjaisen tavoitteensa vuonna 2020.
            
            
               (6)Jotta voidaan varmistaa, että WLTP-pohjaiset päästötavoitteet pysyvät ajan mittaan vertailukelpoisina, olisi otettava huomioon valmistajan ajoneuvokannan keskimääräisen massan vuosittaiset muutokset. 
            
            
               (7)Seurattaviin yksityiskohtaisiin tietoihin olisi WLTP:n käyttöönoton jälkeen lisättävä joukko uusia parametreja. WLTP:tä käytettäessä hiilidioksidipäästöjen laskemisessa otetaan huomioon kunkin yksittäisen ajoneuvon konfiguraatio. Jotta ajoneuvot voidaan tunnistaa ja jotta valmistajat ja komissio voivat tosiasiallisesti varmentaa tiedot, on aiheellista käyttää seurannan perustana ajoneuvon valmistenumeroja. 
            
            
               (8)Sen vuoksi asetuksen (EU) N:o 510/2011 liitteitä I ja II olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EU) N:o 510/2011 liitteet I ja II tämän asetuksen liitteen mukaisesti.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 2.6.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L , , s. . 
               
               
                  
                     (2)
                  
                        Komission asetus (EU) .../..., annettu ..., moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja asetuksen (EY) N:o 692/2008 kumoamisesta (EUVL L ..., ..., s. ...).
               
               
                  
                     (3)
                  
                        Komission asetus (EY) N:o 692/2008, annettu 18 päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).
               
               
                  
                     (4)
                  
                        Komission täytäntöönpanoasetus (EU) …/…, annettu …, menetelmän vahvistamisesta sääntömääräisen testausmenettelyn muuttumisen huomioon ottamiseksi tarvittavien korrelaatioparametrien määrittämiseksi ja asetuksen (EU) No 1014/2010 muuttamisesta (EUVL L …, …, s. …).
               
            
      
    ---documentbreak--- 
      
         
         
            
               LIITE
            
            
               asiakirjaan
            
            
               Komission delegoitu asetus
            
            
               Euroopan parlamentin ja neuvoston asetuksen (EU) N:o 510/2011 liitteiden I ja II muuttamisesta niiden mukauttamiseksi kevyiden hyötyajoneuvojen hiilidioksidipäästöjen mittaamisessa käytettävän sääntömääräisen testausmenettelyn muuttumiseen
            
            
               Muutetaan asetuksen (EU) N:o 510/2011 liitteet I ja II seuraavasti:
            
            
               1)
                     Lisätään liitteeseen I kohdat 3, 4 ja 5 seuraavasti:
            
            
               ”3.
                     Valmistajan päästötavoite vuodelle 2021 lasketaan seuraavasti:
            
            
               WLTP-päästötavoite =
            
            
               jossa
            
            
                
                     on vuoden 2020 keskimääräiset hiilidioksidipäästöt määritettynä asetuksen (EU) [.../...] [WLTP] liitteen XXI mukaisesti ilman tämän asetuksen 12 artiklan soveltamisen tuloksena saatuja hiilidioksidisäästöjä
            
            
               NEDCCO2 
                     on vuoden 2020 keskimääräiset hiilidioksidipäästöt määritettynä asetuksen (EU) [.../...] [Korrelaatio – pakettiautot] mukaisesti ilman tämän asetuksen 12 artiklan soveltamisen tuloksena saatuja hiilidioksidisäästöjä
            
            
               NEDC2020target
                     on vuoden 2020 päästötavoite laskettuna tämän liitteen 1 kohdan c alakohdan mukaisesti.
            
            
               4.
                     Vuodesta 2021 alkaen valmistajan päästötavoite lasketaan seuraavasti:
            
            
                  
                     Päästötavoite = WLTPreference target + a [(Mø-M0) – (Mø2020 – M0,2020)]
            
            
            
               jossa
            
            
               on vuoden 2021 päästötavoite laskettuna 3 kohdan mukaisesti
            
            
               a
                     vastaa 1 kohdan c alakohdassa esitettyä määritelmää
            
            
               Mø
                     on 1 kohdassa määritelty uusien rekisteröityjen kevyiden hyötyajoneuvojen keskimääräinen massa (M) tavoitevuonna kilogrammoina (kg)
            
         
         
            
               M0
                     on M0 sellaisena kuin se määritellään 1 kohdan c alakohdassa
            
            
               Mø2020
                     on 1 kohdassa määritelty uusien rekisteröityjen kevyiden hyötyajoneuvojen keskimääräinen massa (M) vuonna 2020 kilogrammoina (kg)
            
            
               M0,2020
                     on viitevuonna 2020 sovellettava arvo M0.
            
            
               5.
                     Jos valmistajalle on myönnetty NEDC-pohjaista päästötavoitetta koskeva poikkeus vuonna 2021, lasketaan WLTP-pohjainen poikkeustavoite seuraavasti:
            
            
            
               jossa
            
            
               WLTPCO2
                     on WLTPCO2 sellaisena kuin se määritellään 3 kohdassa 
            
            
               NEDCCO2 
                     on NEDCCO2 sellaisena kuin se määritellään 3 kohdassa 
            
            
               NEDC2021target
                     on komission tämän asetuksen 11 artiklan mukaisesti myöntämä vuoden 2021 päästötavoite.” 
            
            
               2) 
                     Muutetaan liite II seuraavasti: 
            
            
               a)
                     Muutetaan A osassa oleva 1.1 kohta seuraavasti:
            
            
                  i)
                     Muutetaan ensimmäinen alakohta seuraavasti:
            
            
               ―
                     lisätään g ja n alakohtaan seuraavat sanat: 
            
            
               ”(NEDC ja WLTP)”
            
            
                  
                     ―
                     lisätään alakohdat seuraavasti:
            
            
                  
                     ”p)
                     WLTP-testimassa
            
            
               q)
                     täytäntöönpanoasetuksen (EU) [.../...][Korrelaatio – pakettiautot] liitteessä I olevassa 3.2.8 kohdassa tarkoitetut poikkeama- ja tarkastuskertoimet
            
            
               r)
                     ajoneuvoperheen tunnistenumero määritettynä asetuksen (EU) [.../...][WLTP] liitteessä XXI olevan 5.0 kohdan mukaisesti”.
            
            
                  
                     ii)
                     Lisätään alakohta seuraavasti:
            
            
               ”Kalenterivuoden 2017 osalta g alakohdassa tarkoitetut WLTP:n mukaisia hiilidioksidipäästöjä koskevat tiedot ja n alakohdassa tarkoitetut WLTP:n mukaisia ekoinnovaatiosäästöjä koskevat tiedot sekä p ja r alakohdassa tarkoitetut tiedot voidaan toimittaa vapaaehtoiselta pohjalta.
            
         
         
            
               Jäsenvaltioiden on kalenterivuodesta 2018 alkaen asetettava komission saataville 8 artiklan mukaisesti kaikki tässä kohdassa luetellut parametrit tämän liitteen C osassa olevassa 2 jaksossa täsmennetyssä muodossa.”  
            
            
               b) Muutetaan C osassa olevassa 2 jaksossa oleva taulukko ”Yksityiskohtaiset seurantatiedot – yhtä ajoneuvoa koskeva tietue” seuraavasti:
            
            
               i)
                     Korvataan g alakohta seuraavasti:
            
            
            
                     
                        ”g)
                     
                  
                  
                     
                        Hiilidioksidipäästöt (yhdistetty)
                     
                     
                        NEDC-arvo
                     
                  
               
                     
                  
                  
                     
                        Hiilidioksidipäästöt (yhdistetty)
                     
                     
                        WLTP-arvo (vuodesta 2018 alkaen)”.
                     
                  
               
               ii)
                     Korvataan n alakohta seuraavasti:
            
            
            
                     
                     
                        ”n)
                     
                  
                  
                     
                        Ekoinnovaatioiden koodit
                     
                  
               
                     
                  
                  
                     
                        Ekoinnovaatioiden avulla saavutettu hiilidioksidipäästövähennys (NEDC)
                     
                  
               
                     
                  
                  
                     
                        Ekoinnovaatioiden avulla saavutettu hiilidioksidipäästövähennys (WLTP) (vuodesta 2018 alkaen)”.
                     
                  
               
            
               iii)
                     Lisätään o alakohdan jälkeen p, q ja r alakohta seuraavasti:
            
            
            
                     
                        ”p)
                     
                  
                  
                     
                        WLTP-testimassa
                     
                  
               
                     
                        q)
                     
                     
                  
                  
                     
                        Poikkeamakerroin De (tapauksen mukaan)
                     
                  
               
                     
                  
                  
                     
                        Tarkastuskerroin (tapauksen mukaan)
                     
                  
               
                     
                        r)
                     
                  
                  
                     
                        Ajoneuvoperheen tunnistenumero”.
                     
                  
               
               iv)
                     Poistetaan huomautuksesta 1 toinen virke.”